Vyhodnotenie medzirezortného pripomienkového konania

Návrh 
na účasť Slovenskej republiky 
na spolupráci s Európskou vesmírnou agentúrou 

 

Spôsob pripomienkového konania	 	
Počet vznesených pripomienok, z toho zásadných	21  / 5 	
Počet vyhodnotených pripomienok	21 	
		
Počet akceptovaných pripomienok, z toho zásadných	17  / 5 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	1  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Ministerstvo kultúry Slovenskej republiky 	 	 	x 	 	
4 .	Ministerstvo práce, sociálnych vecí a rodiny Slovenskej republiky 	 	 	x 	 	
5 .	Ústredie práce, sociálnych vecí a rodiny 	 	 	 	x 	
6 .	Centrum pre medzinárodnoprávnu ochranu detí a mládeže 	 	 	 	x 	
7 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	1 (0o,1z) 	 	 	
8 .	Európske spotrebiteľské centrum 	 	 	 	x 	
9 .	Ministerstvo hospodárstva Slovenskej republiky 	2 (2o,0z) 	 	 	 	
10 .	Ministerstvo zdravotníctva Slovenskej republiky 	 	 	x 	 	
11 .	Odbor vládnej agendy Úradu vlády 	 	 	 	x 	
12 .	Ministerstvo vnútra Slovenskej republiky 	 	 	x 	 	
13 .	Ministerstvo financií Slovenskej republiky 	1 (0o,1z) 	 	 	 	
14 .	Ministerstvo školstva Slovenskej republiky 	 	 	 	x 	
15 .	Ministerstvo zahraničných vecí Slovenskej republiky 	1 (0o,1z) 	 	x 	 	
16 .	Ministerstvo obrany Slovenskej republiky 	 	 	x 	 	
17 .	Ministerstvo spravodlivosti Slovenskej republiky 	5 (3o,2z) 	 	 	 	
18 .	Ministerstvo životného prostredia Slovenskej republiky 	1 (1o,0z) 	 	 	 	
19 .	Štátny dopravný úrad 	 	 	 	x 	
20 .	Ministerstvo dopravy, pôšt a telekomunikácií Slovenskej republiky 	 	2 (2o,0z) 	 	 	
21 .	Najvyšší kontrolný úrad Slovenskej republiky 	6 (6o,0z) 	 	 	 	
22 .	Verejnosť 	2 (2o,0z) 	 	 	 	
	SPOLU	18 (14o,4z) 	3 (2o,1z) 	8 	6 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
PPV 	príloha č. 2 
v prílohe č. 2 - Štatút Komisie pre spoluprácu Slovenskej republiky s Európskou vesmírnou agentúrou, žiadam v čl. 3 ods. 4 doplniť zástupcu Úradu vlády SR. 	Z 	A 	Doplnené 	
MH SR 	časti „vlastný materiál“, bod 4 – Finančné náklady spojené s aktivitami v rámci spolupráce Slovenskej republiky a ESA 
V časti „vlastný materiál“, bod 4 – Finančné náklady spojené s aktivitami v rámci spolupráce Slovenskej republiky a ESA, odporúčame predkladateľovi doplniť tento bod o širšie rozvedenie potreby finančných zdrojov pre celý rozsah aktivít a vyargumentovanejšie stanovisko k využiteľnosti týchto aktivít a predpokladanej návratnosti vynaložených prostriedkov, v podmienkach Slovenskej republiky, vzhľadom na skutočnosť, že v budúcnosti sa počíta s oveľa väčšími finančnými záväzkami než len 50 000 €, ktoré sú určené len pre prvú etapu predmetnej spolupráce a nie plnohodnotné členstvo. 

Zdôvodnenie k obyčajnej pripomienke (1): 

Aktuálny stav, vo väzbe na členstvo európskych krajín v ESA, signalizuje pre Slovenskú republiku potrebu vyvinúť náležitú iniciatívu o zapojenie sa do týchto aktivít. Podstatné pri zaujatí zodpovedného stanoviska, k celej tejto problematike, je ale posúdenie využiteľnosti týchto aktivít v podmienkach Slovenska. Vo všeobecnosti ide o perspektívnu problematiku s pomerne širokými možnosťami využitia. 

Treba konštatovať, že pracovísk s reálnou schopnosťou angažovať sa cielene a konkrétnym spôsobom v aktivitách vesmírneho výskumu a vývoja, nie je na Slovensku veľa. V prevažnej miere ide o pracoviská VŠ a SAV. (Príloha 1 predkladaného materiálu). Ide o nadrezortnú záležitosť, pričom dominancia v stanovení využiteľnosti týchto systémov prináleží rezortu Ministerstva dopravy, pôšt a telekomunikácií SR, za podmienky plnej koordinácie zo strany gestora – Ministerstva školstva SR. Spolupodieľať by sa mohli Ministerstvo životného prostredia SR (ecological and disaster monitoring), Ministerstvo pôdohospodárstva SR (agriculture monitoring).Využiteľnosť predmetných technológií v podmienkach MH SR je podmienená predovšetkým odborným zameraním jeho výskumno – vývojových pracovísk. Oblasti „Letectvo a vesmír“ patria zatiaľ k nevýznamným aktivitám z hľadiska participácie našich subjektov aj v projektoch EÚ s týmto zameraním (napr. Rámcové programy EÚ pre výskum a technický rozvoj). 

V časti „vlastný materiál“, bod 2 - Formy spolupráce s ESA, sa uvádza, že ich možno rozdeliť do 3 skupín – etáp, s postupným nárastom finančných záväzkov zo strany participujúcej krajiny, od 50 000 €, cez 1 mil. € (2. etapa), až po 2 – 3 mil. € pre tretiu etapu pristúpenia k medzivládnemu Dohovoru o založení Európskej vesmírnej agentúry. 

Zahájenie tohto prístupového procesu bez dosiahnutia výsledného efektu v podobe plnohodnotného členstva nemá význam. 
 	O 	N 	Materiál je zameraný len na zabezpečenie spolupráce SR s ESA v 1. etape spolupráce (viď 2. časť materiálu), čo znamená, že predmetom spolupráce SR s ESA bude len výmena informácií, odborníkov, .... Návratnosť prostriedkov bude v podobe rozšírenia vedomostí a zvýšenia kvalifikácie zamestnancov výskumu a vývoja. 
V časti 3. Materiálu bol doplnený text zdôrazňujúci záujem SR vstúpiť len do 1. etapy spolupráce. 
Vstup SR do spolupráce s ESA má význam práve pre zvýšenie odbornosti a kvalifikácie zamestnancov výskumu a vývoja v oblastiach vesmírneho výskumu uvedených v časti 1 vlastného materiálu. 
 	
MH SR 	časti DOLOŽKA finančných, environmentálnych vplyvov, vplyvov na zamestnanosť a podnikateľské prostredie, bod 1 – vplyvy na verejné financie  
V časti DOLOŽKA finančných, environmentálnych vplyvov, vplyvov na zamestnanosť a podnikateľské prostredie, bod 1 – vplyvy na verejné financie odporúčame predkladateľovi podobne doplniť celkové nároky na finančné zdroje pre realizáciu týchto aktivít. 

Zdôvodnenie k obyčajnej pripomienke (2): 

V súčasnosti, v období finančnej a hospodárskej krízy dochádza k prehodnoteniu viacerých (i v minulosti perspektívnych) zámerov, pričom je zrejmé, že pozornosť bude potrebné zamerať predovšetkým na tie projekty – aktivity s jednoznačnou preukázateľnosťou ich uplatnenia v praxi s adekvátnou komerčnou hodnotou a sociálnym rozmerom (zachovanie zamestnanosti, resp. vytvorenie nových pracovných príležitostí). 

I keď v rámci predkladaného materiálu sa riešia len aktivity smerujúce k podpisu Dohody o spolupráci (Cooperation Agreement) t.j. prvá etapa prístupového procesu, odporúčame predkladateľovi zvážiť, či by nebolo vhodné text návrhu v časti DOLOŽKA doplniť o súhrnné potreby finančných zdrojov pre realizáciu týchto aktivít v rámci prístupového procesu. 
 	O 	A 	Pre celkový prehľad finančnej náročnosti spolupráce SR s ESA vo všetkých troch etapách spolupráce bola do Doložky doplnená tabuľka. 	
MF SR 	návrhu uznesenia vlády SR 
Nesúhlasím s úlohou uloženou v časti C. v bode C.1. návrhu uznesenia vlády SR pre ministra financií SR. Z návrhu uznesenia žiadam túto úlohu vypustiť a zabezpečenie finančných prostriedkov pre podporu aktivít v rámci spolupráce SR s Európskou vesmírnou agentúrou smerovať na podpredsedu vlády a ministra školstva SR tak, aby si každoročne v rozpočte kapitoly MŠ SR vyčlenil finančné prostriedky na uvedený účel. Zároveň žiadam ministra financií SR vypustiť aj z časti Vykonajú návrhu uznesenia. 	Z 	A 	Vypustené. Finančné nároky pre 1.etapu spolupráce SR s ESA budú požadované pri predložení návrhu dohody o spolupráci SR s ESA na schválenie vláde SR.  	
MZV SR 	 
Pripomienky obyčajného charakteru: 
- vzhľadom na obsah materiálu navrhujeme upraviť jeho názov na „Návrh na začatie vzájomnej spolupráce medzi vládou SR a Európskou vesmírnou agentúrou.“ 
- v časti predkladateľ odporúčame uviesť správny názov funkcie ministra životného prostredia SR 

Pripomienky zásadného charakteru: 
- v časti uznesenie vlády, bod A.1. navrhujeme preformulovať nasledovne – návrh zámeru uzavrieť dohodu o spolupráci medzi vládou Slovenskej republiky a Európskou vesmírnou agentúrou. 
Zdôvodnenie: Predkladaný materiál nie je návrhom na uzatvorenie medzinárodnej zmluvy v zmysle Zásad vlády SR pre oblasť medzinárodných zmlúv, ani neobsahuje text medzinárodnej zmluvy (tá sa bude iba dojednávať). Vláda nemôže vysloviť súhlas s uzavretím zmluvy bez toho, aby jej nebol predložený konkrétny návrh zmluvy. Z tohto dôvodu má predkladaný materiál v tejto časti skôr znaky smernice na expertné rokovanie v zmysle čl. 7 uvedených Zásad vlády SR. 

- v časti uznesenie vlády SR, bod B.2. navrhujeme úplne vypustiť. 
Zdôvodnenie: Vláda SR nemôže splnomocniť na podpis dohody, ktorej text jej nebol predložený a v súčasnosti nie je ani dojednaný. 

- v časti C. uznesenia vlády SR navrhujeme za bod C.1. zaradiť bod C.2. s nasledovným znením: predložiť návrh na uzavretie dohody o spolupráci medzi vládou Slovenskej republiky a Európskou vesmírnou agentúrou na schválenie vláde SR, pričom ako termín úlohy odporúčame uviesť – po ukončení expertných rokovaní. 

 	Z 	A 	
Názov materiálu bol upravený tak, aby bol v súlade aj s pripomienkou MS SR. 
Funkcia predkladateľa je uvedená správne. 
Uznesenie bolo upravené podľa požiadaviek. 

MS SR 	A) Všeobecne  
Európska vesmírna agentúra (ďalej len „ESA“) nie je subjektom medzinárodného práva verejného a preto budúca dohoda o spolupráci medzi vládou SR a ESA nebude medzinárodnou zmluvou podľa Viedenského dohovoru o zmluvnom práve z roku 1969 (čl. 2 ods. 1 písm. a a čl. 5), ani Viedenského dohovoru o zmluvnom práve medzi štátmi a medzinárodnými organizáciami alebo medzinárodnými organizáciami z roku 1986 (čl. 2 ods. 1 písm. (i) a čl. 3 bod (iv)) a ani v zmysle Zásad vlády SR pre oblasť medzinárodných zmlúv schválených uznesením č. 615 z 26. 8. 1997 (čl.1), resp. Metodickej inštrukcie ministerstva zahraničných vecí k uzavieraniu medzinárodných zmlúv (k čl. 1). Keďže podľa týchto medzinárodných dokumentov, resp. vnútroštátnych noriem sa medzinárodné zmluvy posudzujú podľa svojich subjektov a nie podľa svojho obsahu budúca dohoda bude tzv. diagonálnou zmluvou kde jednou zmluvnou stranou síce bude subjekt medzinárodného práva verejného (SR), avšak druhou zmluvnou stranou nebude subjekt medzinárodného práva verejného (ESA). 
 	Z 	A 	Upozornenie bolo akceptované a podľa toho bol upravený názov celého materiálu a aj formulácií v rámci textu 	
MS SR 	B) Obal materiálu 
 
• Názov materiálu navrhujeme upraviť takto „Návrh na účasť Slovenskej republiky na spolupráci s Európskou vesmírnou agentúrou“. Navrhovaný názov je žiadúce používať vo všetkých častiach predkladaného materiálu (návrh uznesenia vlády SR, predkladacia správa, doložka vplyvov, vlastný materiál, návrh komuniké). 
• V časti „Predkladá:“ je potrebné upresniť funkcie predkladateľa materiálu (v súčasnosti ministrom životného prostredia SR je V. Turský). 

 	O 	A 	Názov materiálu bol upravený podľa návrhu a je používaný vo všetkých častiach predkladaného návrhu. Funkcia predkladateľa bola upravená .  	
MS SR 	C) Návrh uznesenia vlády SR  
• Bod A.1. navrhujeme upraviť takto: „účasť Slovenskej republiky na spolupráci s Európskou vesmírnou agentúrou“. 
• Bod A.2. navrhujeme upresniť: „Návrh štatútu Komisie pre...“. 
• Bod A.3. a bod C.1. sú duplicitné a predčasné a preto ich navrhujeme vypustiť (k materiálu v Doložke vplyvov...sú nedostatočne identifikované finančné prostriedky na podporu aktivít v rámci spolupráce vlády SR a ESA; takéto finančné prostriedky ani nie je možné identifikovať keďže nie je známy text budúcej dohody o spolupráci medzi SR a ESA). 
• Bod B.2. navrhujeme vypustiť, keďže predkladaný materiál neobsahuje návrh textu dohody o spolupráci medzi vládou SR a ESA, resp. preformulovať na úlohu pre podpredsedu vlády a ministra školstva SR predložiť na rokovanie vlády návrh textu dohody o spolupráci medzi vládou SR a ESA. 
 	O 	A 	Akceptované vzhľadom na skutočnosť, že vláda SR bude schvaľovať „Dohodu o spolupráci SR s ESA“, ktorá bude určovať podmienky spolupráce v 1.etape. 

MS SR 	D) Vlastný materiál  
• Táto časť predkladaného materiálu nemá charakter a ani obsahové náležitosti medzinárodného zmluvného dokumentu preto je potrebné je upraviť jej názov: „Návrh na účasť Slovenskej republiky na spolupráci s Európskou vesmírnou agentúrou“ 
 	Z 	A 	Názov predkladaného materiálu bol zmenený podľa návrhu a tento názov sa používa vo všetkých jeho častiach.  	
MS SR 	E) Návrh Štatútu Komisie (Príloha č. 2)  
• Text uvádzacej vety čl. 2 ods. 2 navrhujeme doplniť: „(2) Hlavnými úlohami Komisie sú najmä:“ 

 	O 	A 	Znenie čl.2ods.2 bolo upravené. 	
MŽP SR 	Návrh na uzavretie Dohody o spolupráci medzi vládou Slovenskej republiky a Európskou vesmírnou agentúrou 
Ministerstvo životného prostredia SR predkladá k predmetnému materiálu nasledovné pripomienky: 
K vlastnému materiálu - Dohode o spolupráci ... 
- v bode 1. Úvod, odsek 7 „Riaditeľstvá sú pre:“ navrhujeme doplniť v odrážke 3 slovo „vesmírnych“ (úplné znenie: „Programy zahrňujúce vypúšťanie vesmírnych sond“) 
- v časti „Vzťah ESA a Európskej únie“, odsek 4, veta 2, navrhujeme v 2. časti vety nahradiť slovné spojenie „...ktorý zabezpečuje globálny monitoring...“ výrazom „...ktorého významnou zložkou je globálny monitoring ...“, nakoľko lepšie vystihuje realitu (úplné znenie vety: „Najdôležitejšími projektmi, na ktorých sa podieľajú ESA a EÚ sú navigačný program „GALILEO“ a globálny program monitoring životného prostredia a bezpečnosti (ďalej len „GMES“), ktorého významnou zložkou je monitoring životného prostredia a bezpečnosti prostredníctvom satelitov.“) 
 	O 	ČA 	Pripomienka č. 1: názvy riaditeľstiev ESA boli spresnené podľa aktuálneho stavu - viď. návrh Ministerstva dopravy, pôšt a telekomunikácií 
Pripomienka č .2 text bol upravený podľľa návrhu 

MDPT SR 	vlasný materiál 
Z formálneho hľadiska odporúčame: 
a) v úvode, odstavci č. 1, odrážka „mobilita ľudí a tovarov...“ doplniť „satelitných služieb elektronických komunikácií, rozvoj a využívanie globálnych komunikačných systémov (družicová televízia, internet, meteorologické spravodajstvo, špecifické celosvetové informačné siete a pod.)“, 
b) začleniť medzi hlavné úlohy ESA ako ďalšiu zarážku „presadzovať spoluprácu a partnerstvo priemyslu, výskumno-vývojových organizácií a vedeckých inštitúcií“, 
c) odsek „Riaditeľstvá ESA“ prepracovať v súlade s aktuálnou situáciou, keďže už viac 
ako rok koordinuje činnosť agentúry nie 9, ale 10 riaditeľstiev a čiastočne sa zmenili ich názvy a rozsah pôsobnosti: 
- Programy pozorovania Zeme, 
- Programy pre pilotované vesmírne lety, 
- Programy nosných rakiet, 
- Právne záležitosti a vonkajšie vzťahy, 
- Vedu a robotický výskum, 
- Telekomunikácie a integrované aplikácie, 
- Manažment zdrojov, 
- Technické riadenie a riadenie kvality, 
- Prevádzky a infraštruktúry, 
- Program Galileo a aktivity súvisiace s navigáciou, 
 	O 	A 	Pripomienka bola akceptovaná a text vlastného materiálu bol upravený podľa návrhu. 	
MDPT SR 	prílohe č. 2 
e) doplniť v článoku 3 „Zloženie komisie“, bod 2 za citáciou „...Sekcie vedy a techniky ministerstva“ úplný názov ministerstva a zároveň navrhujeme označovanie článkov a číslovanie bodov v súlade s Metodickým pokynom na prípravu a predkladanie materiálov na rokovanie vlády Slovenskej republiky. 
 	O 	A 	Článok 3 bod 2 návrhu Štatútu Komisie pre spoluprácu SR s ESA bol doplnený podľa požiadavky, označovanie bolo zosúladené 	
NKÚ SR 	návrh Doložky vplyvov  
v časti Vplyvy na verejné financie navrhujeme uviesť údaje v súlade s bodom 2.2.10, písm. a) ods. 1 až 5 Metodického pokynu na prípravu a predkladanie materiálov vlády SR vydaného na základe bodu B.1 uznesenia vlády SR č. 512 z 13.06.2001 v znení neskorších noviel. Takisto navrhujeme uviesť do súladu s vyššie uvedeným Metodickým pokynom aj ostatné časti predloženej doložky vplyvov, napr. argumentácia uvedená v predloženej doložke, časť 2. Vplyvy na obyvateľov, hospodárenie podnikateľskej sféry a iných právnických osôb sa nejaví ako náležitá, keďže zvyšovanie poznatkovej úrovne obyvateľstva SR vplyvom bližšej spolupráce v oblasti vesmírneho výskumu a vývoja bude mať skôr vplyv na úzky okruh jednotlivcov ako na celé obyvateľstvo SR. V tejto časti doložky by sme skôr navrhli adresné uvedenie súladu s prioritami a cieľmi hospodárskej politiky a predkladaného návrhu a pod. 
Takisto podľa nášho názoru pozitívny vplyv na zamestnanosť cestou zvyšovania kvalifikácie úzkej skupiny ľudí zapojenej do navrhovanej spolupráce nepredstavuje zmenu v zamestnanosti v zmysle uvedeného bodu 2.2.10 citovaného Metodického pokynu, keďže zvýšenie kvalifikácie už zamestnaných jednotlivcov nijako neovplyvňuje pokles či rast zamestnanosti. Aj v tejto časti Doložky vplyvov ako aj v celej Doložke navrhujeme doplniť údaje v zmysle citovaného Metodického pokynu. 
 	O 	A 	Text bol upravený podľa požiadaviek  	
NKÚ SR 	Doložka vplyvov a materiál  
tieto predložené súčasti materiálu naznačujú, že SR bude stáť spolupráca s ESA 50 000 € ročne, čo predstavuje prvú etapu spolupráce. Vplyvy na verejné prostriedky vyplývajúce z druhej a tretej etapy sú uvedené len informačne, pričom je zrejmé, že zahájenie spolupráce s ESA len účasťou SR v prvej etape bez pokračovania účasti SR v druhej a tretej etape nie je opodstatnené. Navrhujeme, aby v zmysle uvedeného bola doplnená doložka vplyvov celkovým nárokmi na predložený projekt. 	O 	A 	Text v doložke bol doplnený celkovými informáciami 	
NKÚ SR 	návrh uznesenia C.1  
navrhujeme v súlade bodom 2.2.2, ods. 2) Metodického pokynu na prípravu a predkladanie materiálov vlády SR vydaného na základe bodu B.1 uznesenia vlády SR č. 512 z 13.06.2001 v znení neskorších noviel spresniť sumu, ktorú má zabezpečiť minister financií v rozpočte Ministerstva školstva od roku 2010 a na nasledujúce roky v súlade so zákonom 523/2004 Z. z. o rozpočtových pravidlách verejnej správy a o zmene a doplnení niektorých zákonov 	O 	A 	Pripomienka je bezpredmetná, lebo presné finančné nároky na spoluprácu v 1. Etape budú vyčíslené pri predložení „Dohody o spolupráci SR s ESA“ do vlády SR.  	
NKÚ SR 	predkladacia správa  
navrhujeme doplniť predkladaciu správu v súlade s čl. 7, ods. 1, písm. d) Smernice na prípravu a predkladanie materiálov na rokovanie vlády SR. 	O 	A 	Predkladacia správa bola upravená 	
NKÚ SR 	príloha č. 2, čl. 4 Činnosť komisie  
navrhujeme doplniť ods. 5 v znení: „Z členstva v komisii nevzniká nárok na odmenu.“ Odôvodnenie: podľa štatútu napr. Hospodárskej rady vlády SR, čl. 3. 	O 	A 	Text bol doplnený podľa požiadavky 	
NKÚ SR 	príloha č. 2, čl. 4 Činnosť komisie  
navrhujeme doplniť ods. 6 v znení: „Výdavky spojené s činnosťou komisie sú uhrádzané z rozpočtovej kapitoly... (spracovateľ doplní, z ktorej rozpočtovej kapitoly budú uvedené výdavky uhrádzané).“ Odôvodnenie: podľa štatútu napr. Legislatívnej rady vlády SR, čl. 10.  	O 	A 	Text bol doplnený podľa požiadavky 	
Verejnosť 	Návrh na uzatvorenie dohody o spolupráci medzi vládou Slovenskej republiky a Európskou vesmírnou agentúrou  
Samotný materiál je kvalitne spracovaný a vedie k ďalšiemu pokroku Slovenska v prístupovom procese k Európskej vesmírnej agentúre. Možno by stálo za zváženie ešte doplniť, prípadne mierne preformulovať, niektoré vety uvedené v troch bodoch: 

1. Do materiálu Návrh na uzatvorenie dohody... by bolo vhodné doplniť vetu, ktorú nám partneri z ESA často zdôrazňovali: 
ESA kladie veľký dôraz na spoluprácu a partnerstvo priemyslu a akademických inštitúcií. 

2. V dokumente Štatút Komisie pre spoluprácu Slovenskej republiky s Európskou vesmírnou agentúrou doplniť zvýraznený text: 
(2) Hlavnými úlohami komisie sú: 

c) navrhovať oblasti spolupráce slovenských organizácií výskumu, vývoja a priemyslu s ESA a jej organizačné a finančné zabezpečenie, 

3. Podľa návrhu štatútu komisie by malo byť v komisií: 

7 zástupcov ministerstiev 
1 zástupca akadémie vied 
1 zástupca vysokých škôl 
2 zástupcovia priemyslu 

Po konzultácií s viacerými kolegami, by možno bolo vhodné, aby v komisií bolo výraznejšie zastúpenie slovenských odborníkov na kozmický výskum a technológie, ktorí zabezpečia kontinuitu doterajších aktivít, skúseností, know - how a kontakty na zahraničných odborníkov. 

Doporučujeme zvážiť znenie: 

Štatút komisie Čl. 3 zloženie komisie : 
(4) Členmi komisie sú zástupcovia ministerstiev, slovenskí odborníci na kozmický výskum a technológie zo Slovenskej akadémie vied, vysokých škôl a priemyselných podnikov. 

Zo štatútu v Česku: 
Členové Rady jsou odborníci v oblasti kosmických věd, kosmických aplikací, kosmických technologií a kosmického práva. Zástupci vědy a základního výzkumu představují minimálně jednu třetinu členů Rady. Členy Rady se mohou stát i zástupci resortů a dalších organizací, zainteresovaných na rozvoji kosmické činnosti v ČR a mezinárodní spolupráce v těchto oblastech. 

 	O 	ČA 	Pripomienky 1 a 2 boli akceptované. 
Znenie odseku 4 čl. 3 taxatívne vymedzuje počet členov tak, ako to štatút vyžaduje. Členmi sú tí zástupcovia ministerstiev, ktorí zodpovedajú za smerovanie v oblasti v ich kompetencíi a za financovanie. 
 	
Verejnosť 	Návrh na uzatvorenie dohody o spolupráci medzi vládou Slovenskej republiky a Európskou vesmírnou agentúrou  
Pripomienky Výskumného ústavu spojov v rámci medzirezortného pripomienkového konania: 

a) do prvej kapitoly navrhujeme medzi oblasti, ktoré výsledky vesmírneho výskumu zásadným spôsobom ovplyvňujú, doplniť i tento text: 
- rozvoj a využívanie globálnych komunikačných systémov (satelitné internetové spoje, družicová televízia, synchronizácia pozemských 
elektronických sietí a pod.); 

b) medzi hlavné úlohy ESA navrhujeme začleniť text: 
- podporovať produktívnu spoluprácu a aktívne partnerstvo priemyslu, výskumno-vývojových organizácií (vrátane pracovísk aplikovaného výskumu) a vedeckých inštitúcií; 

c) v odseku opisujúcom organizáciu agentúry (riaditeľstvá ESA) požadujeme opraviť a doplniť text v súlade s reálnym stavom (začiatkom r. 2008 sa uskutočnila čiastočná reorganizácia agentúry, zmenil sa rozsah pôsobnosti a názov niektorých riaditeľstiev (direktoriátov), zvýšil sa aj ich počet); 

d) v piatej kapitole požadujeme informácie o trhu týkajúcom sa vesmírneho sektora z r. 2006 nahradiť aktuálnymi údajmi; 

e) v prílohe č. 1 navrhujeme zmeniť názov takto: 
Predbežný zoznam inštitúcií s vedecko-výskumným / aplikačným potenciálom pre projekty vesmírneho výskumu, vývoja, aplikácie, výrobu a pre spoluprácu s ESA 
Do tohto zoznamu je potrebné zaradiť i podniky a organizácie z oblasti leteckej a automobilovej techniky a chémie (výskum, vývoj, výroba); 

f) v prílohe č. 2 požadujeme do návrhu štatútu komisie doplniť čl. 2 ods. 2c takto: 
... oblasti spolupráce slovenských organizácií výskumu, vývoja a priemyslu s ESA ... 

g) navrhujeme zvýšiť počet členov komisie o ďalších zástupcov (po dvoch z podnikateľského sektora, priemyslu a SAV). 

J. Kotoč 
VÚS Banská Bystrica 	O 	ČA 	Úpravy podľa bodov a)- d) a f) boli akceptované - text bol upravený v zmysle návrhu. zmeny navrhované v bodoch e) a g) 
Zdôvodnenie: bod e) Materiál rieši iba prvú z 3 etáp prístupového procesu SR do ESA, v rámci ktorej ide hlavne o výmenu informácií, školiacich programov, výmenu výskumných pracovníkov atď. Táto spolupráca sa teda bude týkať hlavne slovenských organizácií výskumu a vývoja. Ide samozrejme o informatívny zoznam, ktroý v žiadnom prípade neslúži na to , aby taxatívne vymenoval organizácie, ktoré môžu alebo budú spolupracovať s ESA. 
V tomto štádiu navrhovateľ taktiež nevidí dôvod na zvyšovanie navrhovaného počtu členov Komisie pre spoluprácu Slovenskej republiky s Európskou vesmírnou agentúrou